《送朱鹏举照磨赴江西省掾》
元代·郭钰

花外银鞍鞴紫骝，省郎文采自风流。英雄旧总三千士，美誉新传十一州。

山拥宜春深带甲，江通章贡小容舟。晨趋黄阁参筹画，愿审安危拓远谋。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。